《雪霁得风径过高邮》
元代·柳贯

乘舟得顺风，如鸟新插羽。甓湖五十里，浪破雪花舞。

不知岸势五，欻觉帆力举。却望烟中竿，参差数家聚。

高沙旧游处，酒贱鱼可煮。伸眉一笑粲，对面九疑阻。

得非龙爱珠，逞俊挟双橹。意令明月胎，光燄閟不吐。

我诗初未工，聊用相媚妩。后朝妙高台，呼云作吴语。

作者简介：柳贯（1270年8月18日—1342年12月7日），字道传，婺州浦江人，元代著名文学家、诗人、哲学家、教育家、书画家。博学多通，为文沉郁春容，工于书法，精于鉴赏古物和书画，经史、百氏、数术、方技、释道之书，无不贯通。官至翰林待制，兼国史院编修，与元代散文家虞集、揭傒斯、黄溍并称“儒林四杰”。